Vraag: Ek werk sonder 'n dienskontrak. Is dit wettig? - Jy en die RegJy en die Reg
Tuis › Regsvrae › Dienskontrak › Vraag: Ek werk sonder 'n dienskontrak. Is dit wettig?
Dit is egter wenslik vir werknemers om dienskontrakte te hê wat belangrike aspekte van indiensname soos posbeskrywings, werksure, vergoeding, dissiplinêre kodes ensovoorts reguleer ten einde onnodige dispute te vermy, en duidelikheid rondom die regte en verpligtinge van beide partye in die diensverhouding te gee.
Artikel 29 vereis dat 'n werkgewer aan 'n werknemer die volgende besonderhede op skrif met die aanvang van diens moet verskaf:
Volle naam en adres van die werkgewer.
Die naam van die werknemer en sy postitel, of 'n kort beskrywing van die werk waarvoor hy of sy aangestel is.
Die plek van werk (waar daar op verskeie plekke gewerk word, 'n duidelike aanduiding daarvan).
Die datum van indiensname.
Normale werksure en dae waarop gewerk word.
Die betaling, of die uurlikse fooi en metode van berekening daarvan.
Die betalingskoers vir oortyd werk.
Enige ander kontantbetalings waarop die werknemer geregtig is.
Enige goedere of dienste ontvang in ruil vir werk gelewer, asook die waarde daarvan.
Die intervalle van betalings.
Enige aftrekkings van die betaling.
Verlof waarop die werknemer geregtig is.
Die vereiste kennisperiode vir diensbeïndiging, of die datum van opskorting van die diensverhouding.
'n Omskrywing van enige bedingingsraad of sektorale bepalings waaronder die besigheid val.
Enige periode van indiensname by 'n vorige werkgewer wat tel as 'n tydperk van werk by die huidige werkgewer.
'n Lys van dokumente wat deel van die dienskontrak vorm, asook aanduiding van 'n plek waar dit redelikerwys toeganklik is vir die werknemer om 'n afskrif daarvan te verkry.
As die werknemer nie die geskrewe dokument verstaan nie, moet die werkgewer verseker dat die bepalings aan die werknemer in 'n taal en op 'n wyse wat die werknemer kan verstaan, verduidelik word.
Die werknemer se naam en postitel.
Die tyd wat elke werknemer gewerk het.
Die betaling wat aan elke werknemer gemaak is.
Die geboortedatum van enige werknemer onder die ouderdom van 18 jaar.
Bogenoemde rekords moet vir drie jaar van die datum van laaste inskrywing op die betrokke rekords gehou word. Geen persoon mag 'n vals inskrywing maak nie.
Die werkgewer se naam en adres.
Die periode waarvoor betaling gemaak word.
Die werknemer se betaling.
Die bedrag en doel van enige aftrekkings van betaling.
Die werklike bedrag na aftrekkings wat aan die werknemer betaal word.
die werknemer se oortydbesonderhede;
die aantal normale ure en oortydure vir die betalingsperiode gewerk;
die aantal ure op Sondae en publieke vakansiedae gewerk; en
die totale aantal ure gewerk.
Bogenoemde geskrewe inligting moet aan die werknemer by die werkplek verskaf word, of by 'n plek afgespreek tussen werknemer en werkgewer, en dit moet tydens die werknemer se normale werksure, of binne 15 minute voor of na werk plaasvind.
Waar werkgewers nie die bogenoemde basiese reëls ten opsigte van rekordhouding, diensvoorwaardes en betalingsinligting wil nakom nie, word werknemers aangeraai om 'n klagte vir die nienakoming van die Wet op Basiese Diensvoorwaardes by die naaste dienskantoor van die departement van arbeid te lê.
Dit gebeur ongelukkig dat personeel wat verantwoordelik is vir bogenoemde aspekte, naamlik betaalstrokies, dienskontrakte, en rekordhouding van werksure soms hierdie werk beskou as 'n onbelangrike administratiewe taak sonder om te besef dat hulle werknemers se regte benadeel en die werkgewer aan aksie deur die Departement blootstel.